אירוויזיון הילדים 2024

תחרות הזמר של אירוויזיון הילדים לשנת 2024 (באנגלית: Junior Eurovision Song Contest 2024; בצרפתית: Concours Eurovision de la chanson junior 2024) הייתה המהדורה ה-22 של התחרות בהפקת איגוד השידור האירופי והשדרן המארח Radiotelevisión Española אשר התקיימה ב-16 בנובמבר 2024 בקאחה מחיקה במדריד, ספרד, זאת לאחר שהגיעה בשנה החולפת למקום השני.

 עיר מארחת 
בניגוד לתחרות האירוויזיון, המדינה הזוכה באירוויזיון הילדים של השנה הקודמת לא מקבלת באופן אוטומטי את הזכות לארח את המהדורה הבאה. עם זאת, מאז 2011 (למעט 2012, 2015 ו־2018) נהוג לתת לזוכים לקחת על עצמם את תפקיד האירוח, ומאז 2019, למדינה הזוכה יש זכות סירוב לאירוח התחרות הבאה.

צרפת זכתה בתחרות בשנה החולפת בשנה השנייה ברציפות. השדרן הצרפתי הודיע כי יתנהלו שיחות עם איגוד השידור האירופי בנוגע לאירוח התחרות ב-2024, מכיוון שמדינות רבות הביעו עניין והיא לא רצתה "מונופול צרפתי על האירוויזיון הילדים", לאחר שכבר אירחה את האירוע פעמיים בשלוש שנים; צרפת בחרה בסופו של דבר לא לארח ב-2024. ספרד, שסיימה במקום השני בתחרות 2023, הוכרזה כמדינה המארחת לשנת 2024 ב-14 בפברואר 2024.

 שלב הגשת הצעות ובחירת עיר מארחת 
עם אישור ספרד כמדינה המארחת לשנת 2024 הודיעה ולנסיה כי תציע לארח את התחרות בעיר, מכיוון שמאז 2022 היא מארחת את בנידורם פסט, הגמר הלאומי של ספרד לאירוויזיון. ראש עיריית ברצלונה, ז'אומה קולבוני, הביע עניין לארח את האירוע בעיר, ואחריו ראש עיריית מאלגה, פרנסיסקו דה לה טורה. גם מדריד, גרנדה וסרגוסה הודיעו על נכונותן לארח את התחרות. ראש המשלחת הספרדית לתחרות אמרה כי רשות השידור קיבלה מספר הצעות וכי ההחלטה תתקבל במהלך השבועות הבאים. דווח כי ולנסיה, ברצלונה, מלגה, גרנדה וסרגוסה הגישו הצעה רשמית עד אמצע מרץ 2024.

ב-10 במאי 2024, במהלך שבוע אירוויזיון 2024, נערכה מסיבת עיתונאים של רשת השידור RTVE ואיגוד השידור האירופי. במהלכה נחשפה העיר המארחת, מדריד, והאולם שבו תיערך התחרות, קומפלקס אולמות הספורט קאחה מחיקה.

 המדינות המשתתפות 
כדי שמדינה תהיה זכאית להשתתפות פוטנציאלית בתחרות, היא צריכה להיות חברה פעילה ב-EBU. במהדורה זו של אירוויזיון הילדים אשר התקיימה ב-16 בנובמבר 2024 השתתפו 17 מדינות.
סדרמדינהשפהאמןשירתרגום לעבריתמקוםניקודשופטיםקהל1 איטליה איטלקית, אנגליתסיימון גרנדה"Pigiama Party"מסיבת פיג'מות99852462 אסטוניהאסטוניתאנאבלה"Tänavad"רחובות145514413 אלבניהאלבניתניקול צ'אבלי"Vallëzoj"לרקוד712682444 ארמניהארמנית, אנגליתלאו"Cosmic Friend"חבר קוסמי812576495 קפריסיןיוונית, אנגליתמריה פיסארידס"Crystal water's"מי קריסטל136010506 צרפתצרפתיתטיטואן"Comme ci, comme ça"ככה ככה4177103747 מקדוניה הצפוניתמקדונית, אנגליתאנה ואלכסיי"Marathon"מרתון165420348 פוליןפולנית, אנגליתדומיניק ארים"All together"כולם ביחד126113489 גאורגיהגאורגיתאנדריה פוטקראדזה"To My Mom"לאמא שלי12391805910 ספרדספרדיתקלואי דה לה רוסה"Como La Lola"כמו לולה6144806411 גרמניהגרמנית, אנגליתביארן"Save the Best for us"תשמרו את הטוב ביותר בשבילנו1171145712 הולנדהולנדית, אנגליתסטאיי טונד"Music"מוזיקה1091345713 סן מרינואיטלקיתאיידולס SM"Come noi"כמונו174714614 אוקראינהאוקראינית, אנגליתארטם קוטנקוHear Me Now"תשמע אותי עכשיו32031228115 פורטוגלפורטוגזית, ספרדיתויקטוריה ניקול"Esperança"תקווה22139611716 אירלנדאיריתאניה קוקס דמפסי"Le chéile"יחד1555154017 מלטהמלטיתרמירס שיבראס"Stilla Ċkejkna"כוכב קטן51537479

 לוח 12 נקודות 
בלוח זה מוצג סיכום של כל 12 נקודות שהתקבלו מחבר השופטים של כל מדינה.
+12 נקודות ל-12 נקודות מ- גאורגיה איטליה,  אירלנד,  אלבניה,  אסטוניה,  ארמניה,  אוקראינה,  הולנד,  מלטה,  סן מרינו,  ספרד,  פורטוגל,  קפריסין אוקראינה מקדוניה הצפונית,  פולין ארמניה גאורגיה,  צרפת פורטוגל גרמניה

 מדינות אחרות 
 חברות מלאות באיגוד השידור האירופי 
  הממלכה המאוחדת – ב-27 במאי 2024, חשפה התקשורת הפולנית כי רשות השידור הבריטית, ה-BBC עדיין לא קיבלה החלטה לגבי השתתפותה בתחרות, אך מתכנן לקבל החלטה על כך בקרוב. המדינה פרשה רשמית ב-21 ביוני 2024, לאחר שנתיים של השתתפות מתמשכת.
  פינלנד – ב-25 בנובמבר 2023 חשף מטי מיליאהו, סגן ראש המשלחת הפינית לאירוויזיון, בפרופיל האינסטגרם שלו שרשות השידור הציבורית הפינית Yle הזמינה אותו לצפות בתחרות בשנת 2023. ב-27 בדצמבר 2023, מארקו מאסטומאקי, ראש מחלקת השידור של פינלנד, הודיע כי פינלנד לא תשתתף בתחרות ב-2024 עקב מחסור במשאבים כספיים, בעיקר כתוצאה מאינפלציה.
  ליטא – ב-13 בנובמבר 2023, רשות השידור הציבורית הליטאית LRT הודיעה כי תשדר את התחרות בשנים 2023 ו-2024 כדי לנתח את נתוני הצפייה שהשיגה התחרות בליטא. אם הנתונים הללו יהיו טובים, הרשות תשקול לחזור לתחרות ב-2025. במקביל, ראש מחלקת שידורי LRT, אנדריוס קורנקה, הודיע כי ליטא לא תחזור לתחרות ב-2024. ליטא נטלה חלק בתחרות בפעם האחרונה באירוויזיון הילדים 2011.
  סרביה – ב-9 בדצמבר 2023, אוליברה קובאצ'ביץ', מפקחת הקריאייטיב של הקדם הלאומי הסרבי "Pesma za Evroviziju", חשפה כי הנסיגה של המדינה ב-2023 נבעה מבעיות כלכליות, מה שגם מונע חזרה בעתיד הקרוב. כך, סרביה לא התחרתה גם ב-2024. סרביה נטלה חלק בתחרות בפעם האחרונה באירוויזיון הילדים 2022.

 חברות שותפות באיגוד השידור האירופי 
  קזחסטן – ב-26 בנובמבר 2023, במהלך גמר אירוויזיון הילדים 2023, הביעה רשות השידור הקזחית "Khabar Agency" את כוונתה להשתתף שוב ב-2024; עם זאת, הדבר תלוי בהזמנה רשמית מאיגוד השידור האירופי. הטלוויזיה הפולנית הזכירה בכתבה על התחרות ב-14 במאי 2024 כי רשות השידור הקזחית הביעה את כוונתה להשתתף, אך טרם קיבלה החלטה סופית. ב-22 באוגוסט 2024 הודיעה "Khabar Agency" לבסוף שהמדינה לא תחזור ב-2024, מסיבות כלכליות. קזחסטן נטלה חלק בתחרות בפעם האחרונה באירוויזיון הילדים 2022.

 לא חברות באיגוד השידור האירופי 
  בלארוס – בשנת 2021, בלארוס שלחה את השיר "Ya nauchu tebya (I'll Teach You)" לייצג את המדינה באירוויזיון 2021. השיר נפסל מהשתתפות בתחרות מפני שהוא מופנה נגד המפלגה הדמוקרטית הבלארוסית אשר מתנגדת לשלטון. ה-EBU השעו את בלארוס ל-3 שנים. ב-27 באוגוסט 2021, מנכ"ל BTRC, איבן אייסמונט, חשף כי ההשעיה תסתיים ב-1 ביולי 2024, מה שיאפשר למדינה להתחרות בתחרות ב-2024. עם זאת, איגוד השידור האירופי אישר במאי 2024 כי ההשעיה תימשך ללא הגבלת זמן, מה שמונע מהמדינה להשתתף בתחרות. בלארוס נטלה חלק בתחרות בפעם האחרונה באירוויזיון הילדים 2020.

 מגישי הניקוד 
  אסטוניה – ארהאנה (נציגת אסטוניה באירוויזיון הילדים 2023)
  ארמניה – ניין אנדריסיאן
  קפריסין – פאטרוקלוס פאטרוקלוס
  צרפת – ליסנדרו (זוכה אירוויזיון הילדים 2022 כנציג צרפת)
  מקדוניה הצפונית – אלקסנדרה מיטבסקה
  פולין – מאיה קז'יז'בסקה (נציגת פולין באירוויזיון הילדים 2023)
  גאורגיה – אנסטסיה וסאדזה (נציגת גאורגיה באירוויזיון הילדים 2023 כחלק מ"אנסטסיה ורנינה")
  ספרד – קרלוס היגס (נציג ספרד באירוויזיון 2022)
  הולנד – ורוניקה
  אוקראינה – אנסטסיה דימיד (נציגת אוקראינה באירוויזיון הילדים 2023)
  פורטוגל – ג'וליה מאצ'דו (נציגת פורטוגל באירוויזיון הילדים 2023)
  מלטה – יולאן (נציגת מלטה באירוויזיון הילדים 2023)

 קישורים חיצוניים 



הערות שוליים

2024
קטגוריה:2024 במוזיקה
קטגוריה:2024 בספרד